A Concellaría de Participación e Innovación Democrática organiza, un ano máis, os campamentos municipais de verán da área de Mocidade dirixidos a rapazas e rapaces de 12 a 17 anos.\n1ª Quenda: do 1 ao 12 de xullo 2019\n2ª Quenda: do 15 ao 26 de xullo de 2019\n*O campamento realizarase de luns a venres.*Os días festivos, sábados e domingos, non haberá campamento.\nMozas e mozos de 12 a 17 anos (organizados en grupos de idade).\nAsignarase un número a cada solicitude de praza atendendo á orde de entrada dos formularios de solicitude.\nPublicación das listas provisionais: 24 de maio de 2019\nSorteo: 28 de maio de 2019, ás 12:00 h.\nPublicación das listas con praza adxudicada: 30 de maio de 2019.\nSó será adxudicado un turno de campamento por persoa.\nHabilitarase unha listaxe de agarda en cada un dos turnos para cubrir aquelas prazas que non teñan a inscrición formalizada ou renuncien á mesma.\nDo 3 ao 5 de xuño 2019: confirmación de praza: as persoas admitidas deberán confirmar a aceptación da praza enviando un correo electrónico a xuventude@coruna.es No caso de non recibilo no prazo establecido, a partir do 6 de xuño a praza será adxudicada á seguinte persoa da listaxe de agarda.\nÉ preciso un mínimo de 30 participantes por quenda. No caso contrario, o Concello reservase a opción de anular a oferta do turno que non acade o mínimo.\nDíptico Campamentos de Verán 2019 (pdf) (150 KB)\nDinámica sorteo de adxudicación de prazas Campamentos de Verán 2019 (pdf) (79 KB)\nMedioambientais: sendeirismo pola contorna medioambiental, rutas de coñecemento e recollida de algas, elaboración de xogos con material de refugallo, etc...\nHabilitarase un autobús que realizará unha ruta de ida e volta con 6 paradas establecidas provisionalmente: Os Castros - Catro Camiños - Praza de Ourense - Monte Alto - Riazor - Polideportivo de Labañou.\nFinalizado o proceso de inscrición enviarase un correo electrónico para a realización dunha reunión informativa o martes 11 de xuño ás 21:00, no Espazo de Iniciativas Xuvenís .


Un gol que vale tres puntos - Radio Redondela 94.9FM\nOs locais conseguiron porse por diante no marcador pouco antes da media hora de xogo. Foi grazas a un saque de esquina efectuado por Caloi que Gabri Palmás logrou cabecear no segundo pau para lograr o tanto que, ao cabo, acabaría decidindo o encontro. O gol facía xustiza a unha primeira metade igualada pero na que o Choco levaba a iniciativa. O Laracha limitouse a un lanzamento afastado de Boedo. Na segunda metade, os visitantes saíron cun xogo máis ofensivo, dominaron e pecharon aos de “Gonza”, que buscaban sentenciar ao contragolpe. Pero o Choco resistiu sen problemas e o Laracha non creaba ocasións claras. Aínda tiveron ocasións de ampliar a vantaxe nun contragolpe que rematou lambendo o pau. Xa co tempo cumprido, o Laracha puido empatar, pero Nacho rematou ao lateral Manu Mosquera disparou fóra. A próxima xornada de liga enfrontará ao Choco contra o Racing C. Villalbés fóra de casa.\nUnha mala primeira parte da SAR impediu recortar a distancia suficiente na segunda parte do encontro. As de “Chini” están no 8º posto, e a próxima xornada viaxan a Asturias para medirse a un Siero moi necesitado de puntos.\nPrevAnterioresAgustín Reguera repetirá como candidato á alcaldía de Soutomaior\nSeguintesChapela e Teis volven á rúaNext


Barbos, Ortigueira - Wikipedia, a enciclopedia libre\nSan Xulián de Barbos é unha parroquia do concello coruñés de Ortigueira, na comarca do Ortegal. Segundo o padrón municipal de 2009 tiña 108 habitantes (62 mulleres e 46 homes) distribuídos en 27 entidades de poboación, o que supón unha diminución en relación ao ano 1999 cando tiña 124 habitantes.\nVista coa ria e o xuncal\n4.1 Lugares de Barbos\nBarbos está situada ao sur da enseada de Ladrido nas abas dos montes de Pereira e Seoane. Os límites son polo norte as brañas da enseada de Ladrido, polo sur a parroquia de San Salvador de Couzadoiro, polo oeste a parroquia de Luía e polo leste a parroquia do Mosteiro. A estrada AC-682 atravesa a parroquia pola beiramar, o mesmo que fai o camiño de ferro de FEVE Ferrol-Oviedo, mais non ten apeadoiro.\nA igrexa parroquial que se atopa no lugar da Rúa está construída en planta de cruz latina e ten campanario na fronte e un cemiterio acaroado.\nA ría de Ortigueira dende Barbos.\nVista dende Barbos, coas marismas, a Illa de San Vicente e o cabo Ortegal ao fondo.\nIgrexa de San Xulián de Barbos.\nLugares de BarbosEditar\nTraído desde «https://gl.wikipedia.org/w/index.php?title=Barbos,_Ortigueira&oldid=5742518»\nÚltima edición o 12 de abril de 2021 ás 09:25


CROQUES: Pois se cadra\nPublicado por Perfecto Conde en 21:24\nEmigrar cara onde?\nLeume o pensamento que diría a tía Andrea, pois neso matinamos moitos. E tamén coincido con se Moncho cara onde emigramos?\nUnha crise tan gorda do capitalismo como a que provocaron nestes ultimos anos o neoliberalismo salvaxe, ten dúas solucións: ou toda a esquerda cos socialdemócratas europeos tratan de virar esta desfeita, ou temos sangre a esgalla, tempo ao tempo.\n¡Emigrar!, só quédanos a Lúa e non deixar que veñan aos que están desfacendo este planeta, senón quedamos sen o nos satélitem rematan con el en menos de tres anos.


GC :: Todo listo para o encontro dos ilustradores galegos\nAnterior 7 de 10\nen Imaxe Todo listo para o encontro dos ilustradores galegos\n'Bambinomonkey' e Xosé Vizoso protagonizan a reunión da sociación Galega de Profesionais da ilustración (AGPI).\nPor GC Tendencias | Santiago de Compostela | 28/10/2016\nA Asociación Galega de Profesionais da ilustración (AGPI) celebra este sábado, día 29 de outubro, no CGAC (Rúa de Valle-Inclán 2, Santiago de Compostela) o XIII Encontro Galego de Ilustración, un evento de referencia para os creadores gráficos e para os profesionais da ilustración do país, que este ano estará protagonizado polo madrileño Ignacio Maroto Bambinomonkey —que compartirá as súas experiencias como deseñador de personaxes para o mercado internacional da animación e da publicidade— e polo mindoniense Xosé Vizoso —un dos deseñadores máis representativos de Sargadelos, que fará un percorrido pola súa traxectoria como ilustrador, cartelista e deseñador; o Museo Provincial de Lugo acolle actualmente unha exposición retrospectiva dos seus carteis—. A asistencia a ambas as dúas charlas, a partir das 11:00 da mañá, é libre e gratuíta.\nDesde 2004, a AGPI celebra o último sábado de outubro en Compostela o Encontro Galego de Ilustración, un evento que convida todos o anos a destacados ilustradores e ilustradoras galegos e estatais a amosar o seu traballo e a reflexionar sobre o presente e o futuro da ilustración. O Encontro quere, ademais de reunir a comunidade galega do sector, dar visibilidade á ilustración como importante activo da cultura, da creación e da comunicación contemporánea. Segundo asegura a AGPI: «a ilustración galega ten cada vez máis recoñecemento e proxección internacional», aínda que «hai moito traballo que facer para que o sector acade ese mesmo recoñecemento profesional e cultural no propio país». Para conseguilo, «é imprescindible artellar liñas de traballo en común, potenciar o asociacionismo e fomentar as boas prácticas profesionais». Entre os proxectos recentes da AGPI para apoiar a profesión destaca a Guía Ninja do Ilustrador, un «manual de supervivencia» para creativos freelance que se pode descargar gratuitamente na web guianinjadoilustrador.org e que superou as 10.000 descargas en apenas dous meses. No Encontro poderán adquirirse exemplares en papel da Guía Ninja e outras publicacións útiles para o profesionais e estudantes de ilustración.\n11:20 Charla de Ignacio F. Maroto BambinoMonkey (Madrid, 1979), ilustrador e director de arte especializado en deseño de personaxes. Estudou ilustración na Escuela Número Diez de Madrid. Deu os seus primeiros pasos profesionais como caricaturista en eventos e debuxando BD para a editorial Megamultimedia. Leva 15 anos traballando no mundo da animación e a publicidade, primeiro en Zinkia Entertainment, e despois como freelance para numerosas empresas do sector (Turner/Cartoon Network España, Canal +, Santillana…). Estudios norteamericanos como Psyop, Blind ou Elastic contan habitualmente cos seus servizos de concept designer cunha marcada estética cartoon. Recentemente colaborou con Sony Animation nunha das súas próximas longametraxes. Maroto amosará os seus proxectos e procesos creativos e fará unha pequena demostración de traballo con ferramentas de pintura dixital. 13:00 Charla de Xosé Vizoso (Mondoñedo, 1950), artista con múltiples talentos: debuxante, escultor, ilustrador, ceramista, grafista... Vizoso é o deseñador máis representativo de Sargadelos, empresa na que traballou máis de 40 anos. Alí produciu —primeiro baixo a tutela de Isaac Díaz Pardo e despois coa súa propia voz creativa— infinidade de figuras, obxectos, vaixelas, pezas conmemorativas, murais e proxectos gráficos para a marca. Paralelamente, Vizoso conta cunha gran produción como deseñador e ilustrador de libros (máis de 60 títulos), ademais de ser un prolífico debuxante, caricaturista e cartelista. É paradoxal que o nome de Vizoso sexa pouco coñecido cando a súa obra ten unha forte presenza no imaxinario galego das últimas décadas. Nesta cita co autor mindoniense descubriremos as distintas facetas do seu traballo, sempre caracterizado pola profunda raizame na identidade e a cultura galega.\nA Asociación Galega de Profesionais da Ilustración agrupa ilustradores e ilustradoras interesados na defensa común dos seus dereitos e intereses profesionais. Actualmente AGPI aglutina máis de 120 ilustradores e ilustradoras de distintas xeracións e de todas as áreas da creación visual aplicada. AGPI forma parte da Federación de Asociaciones de Ilustradores Profesionales (FADIP), integrada actualmente polas asociacións de Cataluña, Galicia, Madrid, País Vasco e Valencia, e que á súa vez é parte do European Illustrators Forum (EIF), que aglutina asociacións de ilustradores de toda Europa. A TÚA ACHEGA FAI QUE GC POIDA PUBLICAR NOVAS COMA ESTA. SÓ DEPENDEMOS DE TI.\nXosé Vizoso /edu.xunta.es


As presentes disposicións regulan o uso do servizo do portal de internet (en diante, o “Portal”) que a Xunta de Galicia pon a disposición dos usuarios de internet.\nA Xunta de Galicia é a titular do subdominio “cgai.xunta.gal” e dos distintos elementos nel incluídos.\nO artigo 13 da Lei 39/2015, do 1 de outubro, do Procedemento Administrativo Común das Administracións Públicas, garante o exercicio dos dereitos lingüísticos recoñecidos no ordenamento xurídico e, en particular, os referidos ao uso do galego nas relacións da cidadanía coa Administración pública de Galicia. A estes efectos, o Portal posibilitará o acceso aos seus contidos e servizos en galego e castelán; e tamén en inglés.


Novo comunicado de afeccionados | Somos Breogán\nNovo comunicado de afeccionados\n31 Decembro 2013 / somosbreogan\nOs acontecementos vividos hoxe falan por si solos. Poderiamos entrar a fondo no plano da representación da cidadanía que se fai no pleno da Deputación, pero xa está case todo dito sobre o tema. Estamos seguros de que todos leron as nosas opinións ao respecto porque poucos deixaron de mirar os seus teléfonos móbiles durante o pleno.\nEn primeiro lugar, ante a acusación de Antonio Veiga de que fomos manipulados na convocatoria de apoio ao Breogán (polo Partido Popular), queremos dicir que é algo totalmente falso. Esta iniciativa parte de un grupo de afeccionados como mostra de apoio ao club e en repulsa ante a falta de información que houbo na xunta de accionistas. Non temos cor política, a nosa cor é a celeste do Breogán. As vosas liortas políticas impórtannos ben pouco. Non somos quen de dicir quen dos alí presentes estaban por convicción e quen por intereses políticos, si sabemos que os había e é unha actitude que condenamos rotundamente. E así se lles fixo saber. Non queremos que ninguén faga política desto, aínda que nos obriguen a accións como a de hoxe que salpican á mesma, pero é a única forma de que teñan en conta ao afeccionado (e cidadán).\nTamén queremos manifestar que a moción para a paralización do proceso de venda foi levada dun xeito bastante pobre hoxe, o que denota o descoñecemento sobre esta cuestión. Se ben esa non era a nosa guerra. A nosa pretensión era que se estuden vías alternativas que aseguren que o club quede en Lugo, non nos fiamos da asesoría xurídica da Deputación despois de todos os bandazos que levan dado. Hai xente que quere ser escoitada e que ofrece vías de saída da Deputación que non son lesivas para o club, algo que agradeceremos se produza rapidamente. Hoxe díxose que esta xente ía ser escoitada, o cal agradecemos ao señor Besteiro, agardando que se produza en breve.\nAos que na xunta de accionistas tiveron o valor de ocultarnos o que realmente estaba pasando e mentiron, alá eles, xa saben da nosa opinión. Por último queremos pedirlles aos cargos públicos que lanzaron acusacións partidistas contra nós que rectifiquen o antes posible, xa que están errados na súa teima.\nCada un de nós representouse nestes actos a si mesmo, e así seguirá sendo. Agardemos que impere a cordura e se achegue a mellor solución posible a este necesario proceso de enaxenación de accións do club por parte da Deputación. Posiblemente esta sexa a última vez que interfiramos en ningún asunto que teña ver ca política.\nEn nome dos alí presentes e afeccionados que se sintan representados neste pensamento.\n← Comunicado dos afeccionados\nDías compricados para o breoganismo →\n3 comentarios en “Novo comunicado de afeccionados”\n31 Decembro 2013 ás 18:47\n1 Xaneiro 2014 ás 14:00\nParece mentira que teñan que ser os afecionados os que teñan que poñer algo de sentidiño e os que teñen que andar detrás dos políticos simplemente para que se escoiten as súas propostas. Non son un técnico xurídico pero a imaxe que da o gabinete xurídico da Deputación neste tema é bastante lamentabel, non sei se por deixadez ou por incompetencia ou ambalas dúas cousas.\nGracias a Somosbreogan e a xente que da á cara para defender que se fagan as cousas do xeito menos lesivo para o clube, amosando o agarimo que teñen por el e o respeto á xente que puxo do seu tempo (e algún tamén dos seus cartos)para levantar un proxecto nunha cidade pequena e da periferia da periferia…


CDEDLG DE VIGO E BISBARRA: CURSO DE REGUEIFA POLOS CENTROS EDUCATIVOS DE VIGO.\nLuís Caruncho e Pinto d’Herbón, dous dos mellores improvisadores da regueifa en Galicia, percorren estos días varios centros educativos de Vigo para lle dar ao noso alumnado as claves necesarias para construíren regueifas.\nA regueifa é unha cantiga improvisada entre dúas ou máis persoas que seguen un mesmo cantar ou son durante o tempo que dura unha disputa sobre un tema determinado. Ademais, ten a característica de que cada regueifeiro canta unha estrofa de catro versos octosílabos nos que riman os pares e quedan libres os impares (de maneira que formalmente coincide coa copla popular). Pode verse certo parecido coa tençón medieval, na que tamén había unha disputa entre dous trobadores sobre un tema determinado, mais a regueifa foi e é máis popular.\nOs temas da regueifas son variados, mais polo xeral, hai unha boa dose de humor ou retranca, o que fai que este tipo de cantares sexan moi divertidos para todos os públicos. A controversia entre os regueifeiros pode durar horas, e gáñaa o que canta a última copla.\nO alumnado, tras unha primeira sesión de dúas horas donde coñecen a tradición e a orixe da regueifa e empezan a iniciarse na rima, acaba improvisando con soltura e inxenio versos, e o máis importante, facéndoo en lingua galega, e tirando do noso léxico. Pintos e Caruncho promoven esta habilidade no noso alumnado ao longo de todo o país, tanto en centros ubicados no rural, como en zonas urbanas. No mes de Abril haberá unha segunda volta, donde tras unha selección por parte do profesorado, e co asesoramento destes especialistas, @s mellores improvisadores prepararanse para participar nun certame que terá lugar a finais de Maio. Esta actividade está promovida polo ENL do Concello de Vigo, e ten moita aceptación por parte do alumnado e o profesorado. Aquí poñemos unha mostra dunha primeira sesión do curso, tomada do IES Beade TV, onde Luís Caruncho explica, cantando, a diversidade de improvisadores en verso que hai no Estado Español.\nFonte: IES Beade TV.


Compra na Estrada | BNG da Estrada\nCompra na Estrada\nSetembro 19, 2012 · by BNG A Estrada\t· in Comercio.\t·\nO BNG da Estrada inicia unha campaña a prol do comercio local\nCartaz a prol do comercio local\nO BNG da Estrada considera ao comercio tradicional un sector básico da economía da Estrada e de Galiza, que nestes momentos precisa dun apoio público decidido para garantir a súa viabilidade no futuro. A crise está a afectarlle dun xeito especialmente virulento, chegando incluso a acelerarse o peche de establecementos e a destrución de emprego ao longo do último ano. Porén, as políticas decididas recentemente polo Goberno central, que preside Mariano Rajoy, van na liña oposta a ese respaldo que o comercio tradicional merece, ao impulsar a liberalización comercial, tanto na apertura de establecementos como nos horarios comerciais, favorecendo así os intereses das grandes distribuidoras e superficies comerciais.\nA pesar de que Galiza conta con competencias exclusivas na materia, o Goberno Galego que dirixe Núñez Feijoo está amosando unha actitude cómplice con esas decisións que agudizan aínda máis a crise do comercio tradicional en Galiza. O BNG da Estrada considera que nestes momentos de crise económica é necesaria unha defensa do comercio tradicional, non só polo feito de ser unha competencia atribuída a Galiza que debería exercela a Xunta de Galiza consonte os intereses deste sector que é maioritario no conxunto da nosa actividade comercial, senón tamén para garantir un maior equilibrio na distribución comercial.\nNa Estrada, a estes problemas, hai que sumarlle os que leva arrastrando o noso concello desde hai anos: ausencia de PXOM de dinamice a economía local; falta de solo público industrial a prezos asequíbeis; a non posta en marcha da Cidade do Móbel, que dinamice o sector do móbel; polos problemas estruturais do sector agro-gandeiro, agudizados pola crise económica; polas decisións políticas alleas como os continuos recortes efectuados nos últimos anos por PP e PSOE (reformas laborais, recorte de salarios, pensións, …), etc, o que se traduce en altas taxas de desemprego, redución de ingresos da clase traballadora e dos pensionistas, e polo tanto, na redución da capacidade de compra destes colectivos. Resumindo: sen cartos a xente non pode comprar.\nNeste sentido, diante da inoperancia do goberno municipal do PP e a falta de políticas activas para este sector en particular, o BNG da Estrada levará a cabo nos próximos días unha campaña de apoio publico ao comercio local, que consistirá, á metade da semana, nunha pegada de cartaces por toda a vila, deixando para a fin de semana un reparto comercio por comercio do citado cartaz, facendo partícipe desta campaña ao propio sector, así como achegarlle directamente as propostas do BNG para o comercio local, que basicamente son as seguintes:\nRexeitar de xeito categórico a posta en marcha dos reais decreto-lei 19/2012 e 20/2012 por parte do Goberno do Estado por ser lesivos para o conxunto da poboación, nomeadamente no que se refire a actividade comercial, ás persoas empregadas neste sector e ás persoas consumidoras.\nInstar ao Parlamento e ao Goberno galegos a promover un recurso de inconstitucionalidade por invasión de competencias en materia de comercio interior por parte do Goberno do Estado ao promulgar os reais decreto-lei 19/2012 e 20/2012.\nElaboración dun plan sectorial de equipamentos comerciais ao obxecto de lograr un nivel adecuado de equipamento comercial e unha correcta distribución territorial dos establecementos asegurando a necesaria accesibilidade de toda a poboación a unha oferta comercial equilibrada e suficiente.\nFomento das asociacións ou agrupacións de comerciantes como estratexia que permite obter vantaxes inachegabeis por separado como incrementar a oferta, reducir gastos, acceder a campañas de promoción conxunta, etc.\nFomento dos centros comerciais abertos como formula de oferta competitiva do comercio tradicional fronte a outros formatos.\nRecuperación e fomento dos mercados municipais e zonas comerciais así como a rehabilitación e/ou mellora das súas contornas, contemplando a peonalización de espazos.\nAplicación de plans coordinados de promoción do turismo e do comercio local, co obxectivo de estimular a actividade comercial das zonas tradicionais.\nProgramas de axudas para a implantación de establecementos específicos que comercialicen produtos típicos ou autóctonos do lugar onde se ubican, así como para a renovación e mellora dos que xa están funcionando.\nEstablecemento dun fundo de avais mediante a formula máis acaída na que participen Goberno galego e concellos.\nEstabelecemento dunha liña de axudas ao financiamento, ao obxecto de garantir a actividade dos establecementos comerciais.\nFomento da modernización e a mellora da xestión comercial; incremento da formación.\n← O alcalde contesta con evasivas á proposta do BNG sobre o IBI dos veciños de Lagartóns\nO PP da Estrada entregará á banca a parte dos salarios que lle quita ao persoal municipal →


Rafinha: "Cambiamos a intensidade, a actitude e as ganas con respecto o partido do Vilarreal" | Noticias de Galicia | CRTVG\nPublicado o 23/06/2020 20:14\nTres días despois de golear o Alavés o Celta vai estar listo para visitar Anoeta. Os xogadores séntense físicamente recuperados.\nRafinha: "Estamos chegando frescos e está a sorprenderme, grazas ao noso preparador físico e o corpo técnico"\nA primeira vitoria posconfinamento tamén puxo de manifesto que a actitude no primeiro partido contra o Vilarreal non foi a correcta.\n"Temos que manter as ganas e a actitude do último partido"\nA xornada pode ser propicia para ampliar os catro puntos de marxe co descenso. O Mallorca xoga co Real Madrid. Pero o Celta ten que puntuar en San Sebastián.\nRafinha: "A Real está entre os cinco mellores equipos da liga"\nE despois toca o Barcelona en Balaídos.\nA convocatoria para Anoeta inclúe a Hugo Mallo e queda fóra por sanción Okay.\nAragón decreta o retroceso á fase 2 dunha cuarta comarca


O Concello dálle fin á concesión da explotación de mobiliario urbano publicitario (mupis) na cidade - Concello de Ourense\nGonzalo Jácome explica que as pezas de publicidade en papel e pantallas dixitais producían unha “gran barreira arquitectónica”, xa que impiden gozar do espazo público da cidade, non só o que ocupan fisicamente, senón tamén o da súa contorna: obrigan as persoas que camiñan pola rúa a ter que rodealos e desviarse dos seus itinerarios. Tamén producen “contaminación visual, xa que obstaculizan a visión dos escaparates dos comercios”, ademais do feísmo ao atoparse en rúas, parques e zonas verdes cuxa estética deterioraban”. No caso das pantallas dixitais, ocasionaban tamén perigos de seguridade viaria, xa que podían distraer a atención dos condutores.\nA cambio, a concesión só lle reportaba uns ingresos duns 150.000 euros ao Concello, explica o rexedor, “que non compensan os danos que ocasionan os mupis”. Tamén explica: “non temos que utilizar o espazo público para anunciar publicidade cando xa existen vías convencionais, como os medios de comunicación”.\nExtinguida a concesión, que o Concello non renovará, nas próximas semanas procederase á retirada física destes elementos, deixando unicamente en servizo os expositores que proporcionan a información de hora e temperatura.


Controversias do cueiro | A Escola Infantil na casa\nControversias do cueiro\nDende a escola infantil de Vigo Valadares fan unha reflexión sobre o control de esfínteres.\nO cueiro, invento amado e odiado a partes iguais. Amado nos primeiros meses de vida onde ninguén dubida das súas virtudes. Odiado cando a presión externa afirma que xa non corresponde o seu uso. Pero, a súa funcionalidade non varia, por iso imos facer unha achega ao que implica o control de esfínteres, nun contexto onde os adultos percibimos que temos máis tempo e corremos o risco de que non coincidan cos tempos madurativos das nenas e nenos.\nO traballo de acompañamento arredor deste logro non é puntual, comeza no primeiro ano de vida e ten como base a liberdade de movemento do bebé que fortalece o ton dos músculos pélvicos imprescindibles para acadar o control de esfínteres. O cambio do cueiro neste período, conecta coas sensacións corporais, coa cobertura de necesidades físicas e emocionais, coa toma de conciencia de ser “un” separado e diferente do “outro”. O fundamental é construír un momento agradable que transmita sensacións de pracer con sorrisos que dan permiso, con palabras que adiantan accións para que comprendan o que imos facer cos seus corpos, con caricias que alimentan os afectos, …\nUn pouco máis adiante, cando a psicomotricidade adquire maior sostén, chegan os cambios nos que existe unha maior participación. Pode identificar o seu cueiro, axudar a despegar o velcro, botar ao lixo o refugallo… Na escola e na casa, podemos favorecer os cambios de pé; isto permite unha maior cooperación, consciencia do corpo e das accións por parte de cativos e cativas. Deste xeito damos espazo para unha maior autonomía da crianza e fortalecemos a súa autoestima.\nAta aquí non adoita haber incidencias pero, a medida que avanzan os dous anos as présas comezan a facer a súa aparición. Hai moitas razóns esgrimidas polo adulto para xustificar esta présa que xorde do medo: o medo á comparativa con outras nenas e nas ou medo porque se vai achegando o cambio de ciclo, en fin, MEDO! Podemos comprender a postura do adulto pero o protagonista é outro. Se queremos ser xustos debemos devolverlle o papel principal ao neno e á nena, e, respectar as súas necesidades individuais.\nEntendendo que cada proceso é diferente, pode ocorrer que, arredor dos dous anos existan sinais que indiquen que o control de esfínteres está en proceso; porque non se pode programar nin calcular. O control de esfínteres é un proceso interno, propio de cada neno e nena! Chega cando as condicións do desenvolvemento cognitivo e físico son axeitadas. Porque a maiores da forza muscular necesaria para reter ou evacuar. A vontade de abrir e pechar os esfínteres corporais depende da maduración neuronal que permite a conexión sináptica e o procesamento do estímulo. Sen esta capacidade en canto a vexiga acade unha certa cantidade de líquido automaticamente será expulsada do corpo, sen máis!, coma un acto reflexo, como un espirro. Por iso de nada serve forzar ou adiantar, porque non é unha decisión do neno ou da nena, é un salto cualitativo no desenvolvemento que os adultos esperamos con maior ou menor ansia.\nAs reticencias ou negativas por parte dos pequenos e pequenas debe ser tida en conta e respectada pois no control de esfínteres xoga un papel fundamental a parte emocional. Deixar o cueiro implica deixar atrás outras cuestións significativas: o apego a un obxecto que leva anos en contacto co seu corpo, o cambio na relación co adulto de referencia, etc. Para desvincularse do coñecido, do que asegura, o necesitan da suficiente confianza interna. É un reto que os fai maiores e máis independentes e iso require de sentirse “capaz”, de “ser quen” de conquistar terreo o rol do adulto omnipotente. Toda unha vitoria!\nPor iso non hai présa, todos chegarán á meta, o importante e que sexa o seu logro, a súa batalla gañada en aspectos físicos e emocionais, en prol da construción da súa propia historia de vida.\nEsta entrada publicouse en COMPARTINDO EXPERIENCIAS COS EQUIPOS o 16 Abril, 2020 por equipo de atencion educativa.\n← Obradoiro estimulación sensorial: auga e fariña Moldeamos realidades →\n2 reflexións sobre “Controversias do cueiro”\nXinzo de Limia 24 Abril, 2020 ás 5:29 p.m.\nUn excelente tratamento dun tema básico. Transparenta preparación, sensibilidade e respecto. Grazas pola achega.\nDavid 28 Abril, 2020 ás 8:46 a.m.\nMoi boa achega, e moi ben exposto. Moitas grazas